ભારતની બટાકાની નિકાસ એપ્રિલથી ડિસેમ્બર દરમિયાન બમણી વધીને અઢી લાખ ટને પહોંચી ગઈ છે. ગયા વર્ષે આ જ સમયનો બટાકાની નિકાસનો આંકડો ૧.૧૮ લાખ ટન હતો. નેશનલ હોર્ટિકલ્ચરલ રિસર્ચ એન્ડ ડેવલપમેન્ટ ફાઉન્ડેશનના તાજા આંકડા પ્રમાણે, નાણાકીય વર્ષ ૨૦૧૪-૧૫માં એપ્રિલ-ડિસેમ્બરમાં બટાકાની નિકાસ ૨,૫૦,૭૮૧ ટને પહોંચી ગઈ છે, જે ગયા વર્ષે ૧,૧૮,૧૫૮ ટન હતી. આવકની દૃષ્ટિએ જોઈએ તો, આ વર્ષે રૃ. ૫૯૫.૬૫ કરોડના બટાકાની નિકાસ થઈ છે, જ્યારે ગયા વર્ષે રૃ. ૧૪૦.૪૦ કરોડના બટાકાની નિકાસ થઈ હતી.